# 107 Piscium

107 Piscium (107 Psc / Gliese 68 / HD 10476) és un estel a la constel·lació dels Peixos de magnitud aparent +5,24. Està situada en la part nord-est de la constel·lació, al nord-oest de Sheratan (β Arietis) i al sud-est de la Galàxia del Triangle (M33). És un dels estels brillants —entenent com a tals aquells que no són nanes vermelles o nanes blanques— més properes al Sistema Solar, ja que s'hi troba a 24,4 anys llum de distància.
107 Piscium és una nana taronja de tipus espectral K1V més petita i tènue que el Sol, similar a Alfa Centauri B o 70 Ophiuchi A. La seva massa és de 0,812 ± 0,064 masses solars i el seu radi equival al 81% del que té el Sol. Amb una temperatura efectiva de 5.181 K, la seva lluminositat suposa tan sols el 43% de la del nostre estel. La relació entre els continguts de ferro i hidrogen correspon al 93% de l'existent al Sol. No s'ha detectat excés en l'infraroig ni a 24 μm ni a 70 μm, la qual cosa en principi descarta la presència d'un disc de pols a la seu al voltant. Hom pensa que pot ser un estel variable i se li ha donat la denominació provisional, quant a variable, de NSV 600.
Visualment n'hi ha dos estels tènues (magnituds +11,7 i +12,1) a 19 i 104 segons d'arc de 107 Piscium. La segona és clarament una companya òptica i la primera també pot ser-ho.
La zona habitable per a aquest estel, definida com els llocs on hi podria haver aigua líquida en un planeta similar a la Terra, s'hi troba en un radi de 0.52-1.10 unitats astronòmiques (ua), on 1 ua és la distància mitjana de des de la Terra al Sol.

## Referències

* ↑ Davide Gandolfi «REM near-IR and optical photometric monitoring of pre-main sequence stars in Orion. Rotation periods and starspot parameters» (en anglès). Astronomy and Astrophysics, 3, 04-11-2009, pàg. 1313-1330. DOI: 10.1051/0004-6361/200913327.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 3 Jason Wright «The California Legacy Survey. I. A Catalog of 178 Planets from Precision Radial Velocity Monitoring of 719 Nearby Stars over Three Decades» (en anglès). The Astrophysical Journal Supplement Series, 1, 7-2021, pàg. 8. DOI: 10.3847/1538-4365/ABE23C.
* ↑ «Abundances in the Local Region II: F, G, and K Dwarfs and Subgiants». Astronomical Journal, 1, 21-12-2016. DOI: 10.3847/1538-3881/153/1/21.
* ↑ Caroline Soubiran «Gaia Data Release 2. The catalogue of radial velocity standard stars» (en anglès). Astronomy and Astrophysics, 8-2018. DOI: 10.1051/0004-6361/201832795.
* 1 2 107 Piscium (SIMBAD)
* ↑ «107 Piscium (Solstation)».
* ↑ Valenti, Jeff A.; Fischer, Debra A. «Spectroscopic Properties of Cool Stars (SPOCS). I. 1040 F, G, and K Dwarfs from Keck, Lick, and AAT Planet Search Programs». The Astrophysical Journal Supplement Series, 159, 1, 2005. pp. 141-166.
* ↑ Soubiran, C.; Bienaymé, O.; Mishenina, T. V.; Kovtyukh, V. V. «Vertical distribution of Galactic disk stars. IV. AMR and AVR from clump giants». Astronomy and Astrophysics, 480, 1, 2008. pp. 91-101 (Tabla consultada en CDS).
* ↑ Kóspál, Ágnes; Ardila, David R.; Moór, Attila; Ábrahám, Péter «On the Relationship Between Debris Disks and Planets». The Astrophysical Journal Letters, 700, 2, 2009. pp. L73-L77.
* ↑ 107 Piscium Arxivat 2008-09-25 a Wayback Machine. (The Bright Star Catalogue)